Мы звярнуліся да начальніка ДЭУ-23 Аляксандра Слясарчыка з пытаннем удасканалення пешаходнага пераходу праз “алімпійку” каля Яглевічаў. Аляксандр Міхайлавіч выслухаў і адказаў, што пераход зроблены ў адпаведнасці з нарматыўнымі актамі, ён асвятляецца ў цёмны час сутак, але бяспека людзей – гэта самае галоўнае. У бліжэйшы час, магчыма, на наступным тыдні, для зручнасці людзей на гэтым пераходзе будзе зроблены невялікі пандус з абодвух бакоў бардзюра.